EkBass/fiwiki-20250220-pages-articles huggingface dataset:
Severi Savonsalmi

Severi Savonsalmi (s. 21. elokuuta 2000) on suomalainen lentopalloilija, jonka kasvattajaseura on Pielaveden Sampo. 208-senttinen Savonsalmi on pelannut Sammon lisäksi Suomessa muun muassa Savo Volleyssa ja VaLePassa. Kesällä 2023 Savonsalmi solmi kaksivuotisen sopimuksen saksalaisen huippuseuran VfB Friedrichshafenin kanssa Joitakin viikkoja myöhemmin Suomen Lentopalloliitto tiedotti, että välilevyn pullistuman ja sitä seuranneen leikkauksen vuoksi Savonsalmi ei pysty osallistumaan syksyn EM-kisoihin ja hänen maajoukkuekautensa on ohi. Suomen lentopallokentillä Savonsalmi on voittanut lentopallon Mestaruusliigan kahdesti VaLePan riveissä. Ensimmäisen A-maaottelunsa Suomen miesten lentopallomaajoukkueessa savolaislähtöinen lentopalloilija pelasi syksyllä 2018. Monien muiden lentopalloilijoiden tavoin Savonsalmen tie Suomen A-maajoukkueeseen on rakentunut nuorten maajoukkueen kautta. == Saavutuksia == * Mestaruusliigan voitto 2022, 2023 * Suomen Cupin voitto 2022 == Ura == * 2018–2019 Savo Volley * 2021–2023 VaLePa * 2023– VfB Friedrichshafen == Lähteet == Luokka:Suomalaiset lentopalloilijat Luokka:Vuonna 2000 syntyneet Luokka:Elävät henkilöt
Fedor Ivanov

Fedor Ivanov (s. 1. joulukuuta 2000) on suomalainen lentopalloilija, jonka kasvattajaseura on Pielaveden Sampo. Sammon lisäksi Ivanov on pelannut Suomessa muun muassa Savo Volleyssa. Kesän kynnyksellä 2022 Ivanovin uutisoitiin siirtyvän Euroopan kentille TSV Giesen Grizzlysin riveihin Saksan Bundesliigaan. Ivanov on toisen polven lentopalloilija, sillä hänen isänsä Sergei Ivanov pelasi aikoinaan Suomessa muun muassa Pielaveden Sammossa ja Raision Loimussa voittaen myös Suomen mestaruuden. Isänsä tavoin Fedorin pelipaikka on passari. Ivanovin äiti Lena on niin ikään entinen huippu- urheilija koripallossa. Ivanovin nuorempi veli Ilja pelaa myös lentopalloa huipputasolla. Fedor Ivanov debytoi Suomen miesten lentopallomaajoukkueessa toukokuussa 2018. Sittemmin hän on pelannut lukuisia A-maaotteluita. Ensimmäisen ottelu miesten Mestaruusliigassa Ivanoville kirjattiin lokakuussa 2017. == Saavutukset == * Suomen Cupin voitto 2021 * Suomen Cupin hopea 2019 * Kuukauden pelaaja Mestaruusliigassa 1/2022 == Ura == * 2018–2022 Savo Volley * 2022– Helios Grizzlys Giesen == Lähteet == Luokka:Suomalaiset lentopalloilijat Luokka:Vuonna 2000 syntyneet Luokka:Elävät henkilöt
Valeri Lavruškin

Valeri Pavlovitš Lavruškin (, 17. maaliskuuta 1945 Tula, Neuvostoliitto) oli Neuvostoliittoa edustanut pikaluistelija. Hän oli mukana 1960-luvun lopulla ja 1970-luvun alussa MM- ja EM-kisoissa. Uransa jälkeen hän toimi Neuvostoliiton nuorten maajoukkueen valmentajana. Lavruškin nousi Neuvostoliiton pikaluistelijoiden kansalliseen kärkijoukkoon 1960-luvun lopulla. Uransa huippuvuosina hön asui Moskovassa ja edusti Burevestnik Moskva -seuraa. Hän voitti urallaan kaikkiaan kolme yhteispistemestaruutta ja yhdeksän matkamestaruutta Neuvostoliiton mestaruuskisoissa 1969-1971 aikana. Kaikkiaan hän kilpaili Neuvostoliiton pikaluistelumaajoukkueessa lähes 10 vuotta eli vuosina 1968-1976. Hän oli mukana EM-kisoissa kaikkiaan neljä kertaa, joissa hän sijoittui parhaimmin yhteispisteissä 9:ksi eli 1972 Davosissa. MM-kisoihin hän osallistui viisi kertaa, joissa paras sijoitus yhteispisteissä hänellä oli vuoden 1969 Deventerin kisojen ja vuoden 1970 Innsbruckin kisojen 17:s sija. Lavruškin osallistui vuonna 1970 Rovaniemen Talviuniversiadeihin saavuttaen kaksi hopeaa ja pronssin maanmies Aleksandr Tšekulajevin hallitessa kisoja. Päätettyään uransa vuonna 1976 hän toimi Neuvostoliiton nuorten pikaluistelijoiden valmentajana. === Saavutuksia === * Kaksi kertaa olympialaisissa eli 1968 ja 1972, joissa ** 1968 Grenoblessa 5 000 metrillä 10:s ja 10 000 metrilä 9:s, ** 1972 Sapporossa 1 500 metrillä 6:s, 5 000 metrillä 7:s ja 10 000 metrillä 5:s. * MM-kisoissa 14:s 1969, yhdeksäs 1971, 16:s 1972, * EM-kisoissa kahdeksas 1967, kymmenes 1969, 16:s 1971, kahdeksas 1973, * Vuoden 1970 Talviuniversiadeissa hopeaa 1 500 ja 10 000 metrillä sekä pronssia 5 000 metrilä, * Neuvostoliiton mestari kolme kertaa yhteispisteissä eli vuosina 1969-1971 == Lähteet == Luokka:Neuvostoliittolaiset pikaluistelijat Luokka:Neuvostoliittolaiset pikaluisteluvalmentajat Luokka:Vuonna 1945 syntyneet Luokka:Elävät henkilöt
Kaksoislohikäärmeen ritarikunta

Kaksoislohikäärmeen ritarikunta () oli Kiinan Qing-dynastian aikainen ritarikunta. Se perustettiin vuonna 1882 keisari Guangxun käskystä. Sitä myönnettiin tunnustuksena erityislaatuisesta palveluksesta keisarilliselle hoville tai valtiolle. Aluksi sitä myönnettiin yksinomaan ulkomaalaisille, mutta vuodesta 1908 lähtien myös kiinalaisille. Vain muutama päivä ennen Wuchangin kansannousun alkamista Kaksoislohikäärmeen ritarikunta korvattiin Valtaistuimen suurritarikunnalla, mutta tätä muutosta ei koskaan ehditty ajaa virallisesti läpi. Vuonna 1912 Kiinan tasavallan perustamisen jälkeen kaikki keisarikunnan aikaiset ritarikunnat lakkautettiin. Kunnianosoitusta jaettiin viidessä luokassa, joista kolmessa korkeimmassa oli vielä kolme alaluokkaa kussakin: * I luokka, ensimmäinen alaluokka * I luokka, toinen alaluokka * I luokka, kolmas alaluokka * II luokka, ensimmäinen alaluokka * II luokka, toinen alaluokka * II luokka, kolmas alaluokka * III luokka, ensimmäinen alaluokka * III luokka, toinen alaluokka * III luokka, kolmas alaluokka * IV luokka * V luokka == Lähteet == Luokka:Ritarikunnat Luokka:Qing-dynastia Luokka:Kiinalainen kulttuuri
Heinolanhovi

Heinolanhovi oli Heinolan keskustassa vuoteen 1978 asti toiminut hotelli ja ravintola. Sen rakennus Siltakatu 1:ssä tuhoutui 20. huhtikuuta 1978 nestekaasuräjähdyksestä alkaneessa tulipalossa, joka aiheutti kolmen ihmisen kuoleman. ==Hotelli ja sen toiminta== Martta Pohjanvuoren omistamana hotelli Heinolanhovi toimi alun perin arkkitehti Aarne Ervin Savonkatu 5:een suunnittelemassa, vuonna 1938 valmistuneessa ja vuonna 1978 puretussa funkisrakennuksessa, joka tunnettiin nimellä Heinolan Liike Oy:n talo. Heinolanhovi jatkoi samoissa tiloissa toimineen Hotelli Heinolan toimintaa 1950-luvun vaihteesta asti. Jossakin vaiheessa Heinolanhovi siirtyi vuokratiloihin Siltakatu 1:een. Heinolanhovi tuli kaupungissa tunnetuksi tyylikkyydestään ja hyvästä ruoastaan. Se oli kaupungin liikemiesten ja poliittisten päättäjien suosittu tapaamis- ja neuvottelupaikka. Nuorten suosiossa olivat 1970-luvulla hotellissa sunnuntaisin järjestetyt äänilevytanssit eli diskot. ==Räjähdys ja tulipalo== Torstaiaamuna 20. huhtikuuta 1978 säiliöauto tuli tuomaan täydennystä hotellin nestekaasuvarastoon. Kaasunsyötön aikana tapahtui iso räjähdys, jossa sai heti surmansa hotellin ravintolasalia siivonnut siivooja. Hotellin työvuorossa ollut vahtimestari kuoli muutama päivä myöhemmin sairaalassa palovammoihinsa ja säiliöauton kuljettaja kuukausi räjähdyksen jälkeen. Pelastus- ja sammutustöihin saatiin aluksi vain kaksi vuorossa ollutta palomiestä, mutta kaikkiaan tulipalon sammutukseen ja raivaukseen osallistui noin 80 palomiestä. Hotellin tuho johtui kiinteistön nestekaasuputkiston toimimattomista varolaitteista. Säiliöautosta syötetty kaasu pääsi leviämään hotellin ja ravintolan tiloihin ja syttyi valokytkimen aiheuttamasta pienestä kipinästä. Räjähdys ja palo aiheuttivat tuhoa myös ympäröivien kiinteistöjen rakennuksiin, mutta monin verroin suuremmalta tuholta, säiliöauton kaasusäiliön räjähdykseltä, vältyttiin. Pelastustoimia hankaloittivat sadat uteliaat paikalle saapuneet. ==Lähteet== ==Kirjallisuutta== *tulipalosta ja sen syistä tarkemmin Palontorjunta-lehden numeroissa 4/1978 ja 9/1978. Luokka:Suomen entiset hotellit Luokka:Entiset ravintolat Suomessa Luokka:Vuoden 1976 onnettomuudet Luokka:Räjähdysonnettomuudet Suomessa Luokka:1970-luvun onnettomuudet Suomessa Luokka:Heinolan rakennukset ja rakennelmat
Tertti

Tertti on suomalainen sukunimi, joka suomennettu nimestä HertzTertti Martti, Biografiasampo. Viitattu 30.6.2023. Kesäkuun loppuun 2023 mennessä Suomessa on ollut 24 henkilöä, joiden sukunimi on tai on ollut TerttiNimipalvelu, Digi- ja väestövirasto. Viitattu 30.6.2023. == Sukunimi == * Aarno Tertti, ent. Aarno Hertz (1925–2011), suomalainen tiedottaja, sukututkija ja päätoimittaja, Martti Tertin (Hertz) poika * Martti Tertti, ent. Martti Hertz (1898–1940), suomalainen metsätieteilijä ja metsänhoitaja ==Katso myös== * Tertin kartano, matkailuyritys Mikkelissä == Lähteet == Luokka:Luettelot henkilöistä sukunimen mukaan
Leo Walta

Leo Walta (s. 24. kesäkuuta 2003 Vantaa) on suomalainen jalkapalloilija, pelipaikaltaan keskikenttäpelaaja. Hän edustaa Ruotsin Allsvenskanissa pelaavaa IK Siriusta. == Ura == Walta aloitti lapsena jalkapallon Pakkalan Palloseurassa, josta siirtyi 9-vuotiaana HJK:hon. Hän kävi nuorena harjoittelemassa myös Bayern Münchenissä, PSV Eindhovenissa ja Hoffenheimissa. Kaudella 2019 Walta nousi Klubi 04:n miehistöön ja sai tililleen kuusi ottelua Kakkosessa. Syyskuussa 2019 16-vuotias Walta siirtyi Tanskaan FC Nordsjællandin akatemiaan. Walta nousi kaudella 2021–2022 Nordsjaellandin edustusjoukkueen kokoonpanoon. Hän pelasi kaudella 14 ottelua Superliigassa. Kauden 2022–2023 Walta aloitti jälleen Nordsjællandin edustusjoukkueen mukana, mutta peliaikaa tuli niukalti. Helmikuussa 2023 Walta siirtyi loppukauden mittaisella lainasopimuksella Tanskan 1. divisioonassa pelaavan Køgen riveihin. Køgessa Walta pelasi yhteensä 14 ottelua, joissa onnistui kolmesti maalinteossa. Elokuun alussa 2023 Walta siirtyi joulukuun loppuun asti ulottuvalla lainasopimuksella Mjällbyyn. Syyskuussa Walta onnistui kahdesti maalinteossa Allsvenskan-ottelussa IFK Norrköpingiä vastaan. Yhteensä Walta sai lainapestinsä aikana tililleen 11 ottelua Allsvenskanissa. Maaliskuussa 2024 Walta allekirjoitti kesään 2028 asti ulottuvan sopimuksen Allsvenskan- seura IK Siriuksen kanssa. == Maajoukkue == Walta on edustanut Suomea junioritasolla kaikissa ikäluokissa. Alle 21-vuotiaiden maajoukkueessa hän debytoi syyskuussa 2021. A-maajoukkueessa Walta debytoi maaottelussa Portugalia vastaan 4. kesäkuuta 2024. == Lähteet == Luokka:Suomalaiset jalkapalloilijat Luokka:Vuonna 2003 syntyneet Luokka:Elävät henkilöt
Kenian maantiede

Kenian itäpuolella sijaitsee Somalia, pohjoispuolella sijaitsevat Etiopia ja Sudan, länsipuolella sijaitsee Uganda ja eteläpuolella sijaitsee Tansania. Kenian kaakkoisosassa on Intian valtameren rannikkoa. Maan nimikkovuori on 5199 metriä korkea Keniavuori. Keniavuori on sammunut tulivuori. Tulivuori on myös Ugandan rajalla sijaitseva 4321 metriä korkea Eigonvuori. Tulivuorten alapuolella alueilla, joilla on laavaa ja tuhkakiveä, on savannia. Kenian alueella on osa Victoriajärvestä, jossa sijaitsevalla Winaminlahdella kasvaa runsaasti leviä ja vesihyasinttejä. Tämän järven itäpuolella on Nyanzan ylänkö, jonka korkein kohta on 1200 metriä korkea. Tällä ylängöllä on savannia, missä kasvaa harvakseltaan akasioita. Tämä ylänkö on osa suurempaa ylänköaluetta, joka on keskimäärin 1600-2400 metriä korkea. Ylänköalueen keskellä on osa pohjois-eteläsuuntaisesta Itä-Afrikan hautavajoamasta. Tämä laakso on 80 kilometriä leveä. Hautavajoama on yksi maailman suurimmista tektonisista alueista. Alueella ilmaantuu toisinaan maanjäristyksiä ja vajoaman pohjalla on sammuneita tulivuoria ja geysirejä. Kenian aluella hautavajoamassa sijaitsevia järviä ovat Magadi, Naivasha, Nakuru, Baringo ja Turkanajärvi. Joillakin järvillä elää paljon flamingoja. Kenia sijaitsee trooppisella vyöhykkeellä, missä vuodenaikojen välillä ei ole suurta lämpötilaeroa. Sen sijaan vuorokauden sisällä on suuria eroja lämpötiloissa. Kenia sijaitsee alueella, missä esiintyy monsuunisateita ja kaakkoispasaatituulia. Sadekaudet ovat maalis-toukokuussa ja marras- joulukuussa. Yli 1250 metriä korkeat ylängöt ovat sateisimpia alueita ja myös merenrannikoilla ilmasto on ympäri vuoden kostea. Maan pohjoisosa on paljon kuivempi. Kenian alueella esiintyy kaikkiaan noin 10 000 kasvilajia. Ylänköalueilla on savannin lisäksi joitakin sademetsäalueita. Maan alueella esiintyy yli 400 nisäkäslajia ja yli 1000 lintulajia. == Lähteet == *
Rayan Cherki

Mathis Rayan Cherki (s. 17. elokuuta 2003 Lyon) on ranskalais-algerialainen jalkapalloilija, joka edustaa ranskalaisseura Olympique Lyonia ja Ranskan alle 21-vuotiaiden maajoukkuetta hyökkäävänä keskikenttäpelaajana. Cherki on 177 senttimetriä pitkä, hän painaa 71 kg ja on molempijalkainen. Lyonissa hänellä on sopimus vuoden 2024 kesään asti, jonka jälkeen hänellä on vielä vuoden jatko-optio. Tämän sopimuksen Cherki kirjoitti elokuussa 2022. Cherki on Lyonin kasvatti, ja edustusjoukkueeseen hän liittyi tammikuussa 2020. Lyonin edustusjoukkueessa Cherki on pelannut 102 ottelua, joissa hän on tehnyt 14 maalia. Ensiesiintymisensä Lyonille Cherki teki Eurooppa-liigan ottelussa Brondbya vastaan syyskuussa 2021. Maajoukkueessa Cherki on pelannut 12 ottelua, joissa hän on tehnyt viisi maalia. Kesäkuussa 2023 Transfermarkt arvioi Cherkin arvon olleen 30 miljoonaa euroa. == Lähteet == == Aiheesta muualla == * Cherki Ranskan jalkapalloliiton sivuilla (FFF, Fédération Française de Football) * Cherkin esittely ja tilastot Who Scored-sivustolla * Cherkin tilastot Flashscore-sivustolla Luokka:Ranskalaiset jalkapalloilijat Luokka:Vuonna 2003 syntyneet Luokka:Elävät henkilöt
Mikael Avellan

Mikael Avellan (19. huhtikuuta 1736 Tammela – 17. kesäkuuta 1807 Tammela) oli suomalainen kirkkoherra ja valtiopäivämies.Yrjö Kotivuori, Ylioppilasmatrikkeli 1640–1852: Mikael Avellan. Verkkojulkaisu 2005. Luettu 30.6.2023.Avellan, Mikael. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 30.6.2023) Mikael Avellanin vanhemmat olivat Kaarinan kappalainen Johannes Avellanus ja Kristina Barck ja puoliso 1766–1782 Magdalena Carström ja 1783–1800 Eleonora Sofia von Willebrand. Hänen veljensä oli anatomian professori Nils Avellan. Mikael Avellan pääsi ylioppilaaksi Turun katedraalikoulusta 1751, valmistui Turun akatemiasta filosofian maisteriksi 1757 ja puolusti siellä teologian väitöskirjaansa 1769. Hänestä tuli Uppsalassa teologian kunniatohtori 1779. Avellan vihittiin papiksi Turun hiippakuntaan 1758 ja määrättiin Messukylän liinakangastehtaan saarnaajaksi. Turun suomalaisen seurakunnan kolmanneksi kappalaiseksi hän tuli 1764, Tammelan kirkkoherraksi 1773 ja lääninrovastiksi 1777. Pappisuran ohella hän oli Turun akatemian heprean ja arabian filologian dosentti 1761, akatemian teologian dosentti 1766, vt. teologian 2. professori 1771 ja teologian apulainen 1773. Avellan oli ehdolla teologian 3. professorin virkaan 1783, tuli kolmanneksi Porvoon hiippakunnan piispanvaalissa 1792 ja sai ääniä kahdessa piispanvaalissa Turun hiippakunnassa. Turun hiippakunnan edustaja Ruotsin säätyvaltiopäivillä hän oli 1778–1779. == Lähteet == Luokka:Suomen evankelis-luterilaisen kirkon papit Luokka:Ruotsin säätyvaltiopäivien valtiopäivämiehet Luokka:Vuonna 1736 syntyneet Luokka:Vuonna 1807 kuolleet
Etyloni

Etyloni on synteettinen katinoni, joka luokitellaan huumausaineeksi. Se lisättiin Suomen huumausaineluetteloon vuonna 2017. Etyloni on muuntohuume ja muistuttaa vaikutuksiltaan amfetamiinia. Etylonin kemiallinen kaava on C12H15NO3, moolimassa 221,25 g/mol ja CAS-numero 1112937-64-0. == Vaikutukset == Etyloni estää noradrenaliinin, serotoniinin ja dopamiinin takaisinottoa. Etylonin ei-toivottuihin vaikutuksiin lukeutuvat sekavuus, aggressiivisuus, hyperaktiivisuus, verenpaineen nouseminen, kuume, kouristukset, pahoinvointi ja rytmihäiriöt. Vakavissa yliannostuksissa voi tulle myös rabdomyolyysi tai aivoverenvuoto. Hoitona yliannostukseen käytetään bentsodiatsepaameja, sedaatiota ja nesteytystä. == Lähteet == == Aiheesta muualla == * PubChem: Ethylone Luokka:Katinonit
Daniel Backman

Daniel Backman (3. maaliskuuta 1732 Föglö – 26. huhtikuuta 1784 Finström) oli ahvenanmaalainen kirkkoherra ja Turun hiippakuntaa edustanut valtiopäivämies.Yrjö Kotivuori, Ylioppilasmatrikkeli 1640–1852: Daniel Backman. Verkkojulkaisu 2005. Luettu 30.6.2023. Daniel Backmanin vanhemmat olivat Föglön kirkkoherra Anders Backman ja Hedvig Stålbom ja puoliso 1765–1774 Lovisa Fredrika Liedberg ja 1774- Lovisa Ulrika Brummer. Daniel Backman pääsi ylioppilaaksi Turussa 1747 ja valmistui Turun akatemiasta filosofian kandidaatiksi ja maisteriksi 1754. Hänestä tuli Uppsalassa teologian kunniatohtori 1779. Backman vihittiin papiksi Turun hiippakuntaan 1757. Hän oli Saltvikin vt. kirkkoherra 1757, varapastori 1759, hovisaarnaaja 1761, Finströmin kirkkoherra 1763 ja rovasti 1777. Turun hiippakunnan edustaja Ruotsin säätyvaltiopäivillä hän oli 1771–1772 ja 1778–1779 ja saarnaaja pappeinkokouksessa Turussa 1773. Hän esitti vuoden 1778 valtiopäivillä Ahvenanmaan papiston puolesta menestyksekkään anomuksen, että Ahvenanmaalle perustettaisiin maakuntalääkärin virka. Hän myös kannatti kaupungin rakentamista Ahvenanmaalle joko Ämnäsiin tai Godbyhyn. == Lähteet == Luokka:Suomen evankelis-luterilaisen kirkon papit Luokka:Ruotsin säätyvaltiopäivien valtiopäivämiehet Luokka:Vuonna 1732 syntyneet Luokka:Vuonna 1784 kuolleet
Kippiauto

Kippiauto tarkoittaa kuljetukseen käytettävää kuorma-autoa, jonka lava on saranoitu ja voidaan hydraulisesti kallistaa. Tämän tarkoituksena on lavalla olevan kuorman tyhjentäminen. Tätä käytetään esimerkiksi sorakuormien kanssa. == Historia == Brittiläiseen Thornycroftiin liitetään ajatus lavasta, joka tyhjentää sisältönsä itse. Thornycroft aloitti 1800-luvun lopulla vaunujen myynnin, joissa lava kallistui. Varhain moottoroitujen kulkuneuvojen ilmestyessä oli käytössä käsiveivillä operoitava lava. Ensimmäisen maailmansodan yhteydessä ilmestyivät ensimmäiset hydraulisesti käytettävät ratkaisut. == Lähteet == Luokka:Kuorma-autot
Perlini

Perlini on kuorma-autojen valmistaja, jonka perusti Roberto Perlini vuonna 1957 nimellä Officine Meccaniche Costruzioni Roberto Perlini. Vuonna 2018 yrityksen osti Cangialeoni Group. == Lähteet == Luokka:Italialaiset yritykset Luokka:Kuorma-autonvalmistajat
Sanna Hautala

Sanna Kaisa Hautala (ent. Väyrynen; s. 1968)Hautala, Sanna, 1968–, Finto, viitattu 30.6.2023. on suomalainen yhteiskuntatieteilijä, joka on toiminut sosiaalityön, erityisesti kuntouttavan sosiaalityön, professorina Lapin yliopistossa 1. tammikuuta 2018 lähtien. Hän väitteli yhteiskuntatieteiden tohtoriksi Lapin yliopistossa vuonna 2007.Sanna Hautala sosiaalityön professoriksi, Turun yliopisto, 21.11.2017, viitattu 30.6.2023. Hautala on toiminut aiemmin myös johtavana tutkijana Terveyden ja hyvinvoinnin laitoksessa sekä toiminnanjohtajana Kriminaalihuollon tukisäätiössä. Hän on lisäksi Turun yliopiston sosiaalityön dosentti. Vuonna 2022 sosiaali- ja terveysministeriö myönsi 461 000 euron rahoituksen Hautalan johtamaan tutkimukseen Humanitaaristen katastrofien kohtaaminen, työmenetelmät ja adaptiivinen hallinta sosiaalityössä.STM rahoittaa yhdeksää sosiaalityön yliopistotasoista tutkimusta vuonna 2022, Sosiaali- ja terveysministeriö, 1.7.2022, viitattu 30.6.2023. == Julkaisut == * Sanna Väyrynen: Usvametsän neidot: tutkimus nuorten naisten elämästä huumekuvioissa (väitöskirja). Lapin yliopisto 2007. Saatavilla internetissä * Antti Teittinen, Mari Kivistö, Merja Tarvainen ja Sanna Hautala (toim.): Vammaiset ihmiset kansalaisina. Vastapaino 2021. == Lähteet == == Aiheesta muualla == * Lapin yliopiston tutkimusportaali Luokka:Suomalaiset yhteiskuntatieteilijät Luokka:Suomalaiset professorit Luokka:Lapin yliopiston professorit Luokka:Vuonna 1968 syntyneet Luokka:Elävät henkilöt
Henrik Hyllén

Henrik Hyllén (29. syyskuuta 1718 Turku – 19. tammikuuta 1804 Hollola) oli suomalainen kirkkoherra ja valtiopäivämies.Yrjö Kotivuori, Ylioppilasmatrikkeli 1640–1852: Henrik Hyllén. Verkkojulkaisu 2005. Luettu 30.6.2023.Hyllén, Henrik. Suomen papisto 1800–1920 -verkkojulkaisu. Helsinki: Suomalaisen Kirjallisuuden Seura, 2017 (viitattu 30.6.2023) Henrik Hyllénin vanhemmat olivat Turun kaupunginvouti Henrik Hyllenius (myöhemmin Hyllén) ja Elisabet Michelsdotter ja puoliso 1771–1778 Eva Kristina Hahr. Hyllén pääsi ylioppilaaksi Turun katedraalikoulusta 1738, pikkuvihan paon aikana ylioppilaaksi Lundissa 1742 ja Greifswaldissa 1745, ja valmistui filosofian maisteriksi Greifswaldin yliopistosta 1747. Hänestä tuli Uppsalassa teologian kunniatohtori 1779. Hyllén oli Turun akatemian logiikan ja metafysiikan dosentti 1750, kirjaston amanuenssi 1755, filosofian ylimääräinen apulainen 1755 ja kirjastonhoitaja 1764. Hänet vihittiin sitten papiksi Turun hiippakunnassa 1770 ja määrättiin Hollolan seurakunnan kirkkoherraksi. Rovastiksi hän eteni 1774. Hyllén oli Turkulaisen osakunnan kuraattori 1757 ja Porvoon hiippakunnan edustaja Ruotsin säätyvaltiopäivillä 1778–1779. Hyllén oli aikoinaan Henrik Gabriel Porthanin kotiopettaja, ja Porthan seurasi häntä Turun akatemian kirjastonhoitajana. == Lähteet == Luokka:Suomen evankelis- luterilaisen kirkon papit Luokka:Suomalaiset filosofit Luokka:Suomalaiset kirjastonhoitajat Luokka:Ruotsin säätyvaltiopäivien valtiopäivämiehet Luokka:Vuonna 1718 syntyneet Luokka:Vuonna 1804 kuolleet
Hoxhunt

Hoxhunt Oy on suomalainen tietoturvakoulutusohjelmistoa tuottava yritys. Keväällä 2023 yhtiöllä oli 125 työntekijää Helsingissä, Lontoossa ja Minneapolisissa. == Historia == Mika Aalto, Karri Kurunmäki, Pasi Salo ja Pyry Åvist perustivat Hoxhuntin vuonna 2016. Puoli vuotta toimittuaan yritys sai julkista rahoitusta Business Finlandilta, minkä ansiosta perustajat saattoivat nostaa ensimmäistä kertaa palkkaa. Ensimmäiset asiakkaansa yritys sai keväällä 2016. Tammikuussa 2017 yhtiö sai Icebreaker.vc:ltä ja Risto Siilasmaan omistamalta First Fellow Partnersilta 350 000 euroa siemenvaiheen rahoitusta. Yhtiöön palkattiin 14 työntekijää. Yhtiön liikevaihto oli 54 000 euroa. Lokakuussa 2018 yhtiö keräsi 2,5 miljoonan euron rahoituksen Isossa- Britanniassa toimivalta Dawn Capital -pääomasijoitusrahastolta, suomalaisilta Icebreakerilta ja First Fellow -sijoitusrahastoilta. Toukokuussa 2022 yhtiö keräsi 38 miljoonan euron rahoituksen. Kierroksen suurin sijoittaja oli Level Equity Management Yhdysvalloista. Myös yhtiötä aiemmin omistanut suomalainen Icebreaker-rahasto osallistui kierrokseen. Yhtiön jatkuva vuosilaskutus eli ARR oli 8,1 miljoonaa euroa. Yhtiöllä oli 125 työntekijää. Syyskuussa päättyneen tilikauden liikevaihto oli 7,1 miljoonaa euroa liiketappion ollessa 8,1 miljoonaa euroa. Huhtikuussa 2023 yhtiöllä oli 125 työntekijää Helsingissä, Lontoossa ja Minneapolisissa. == Organisaatio == Toukokuussa 2022 yhtiön omistajia olivat Mika Aalto, Pyry Åvist, Pasi Salo, Karri Kurunmäki, Petri Kuivala, Icebreaker Fund Management Oy, Dawn Capital ja Risto Siilasmaan First Fellow Partners Oy. Keväällä 2023 yhtiössä oli neljä perustajaosakasta. Hoxhuntin partnereita ovat muun muassa Deloitte ja Microsoft. == Tuotteet == Hoxhunt tarjoaa yrityksille tietoturvakoulutusta, joissa työntekijöitä opetetaan tunnistamaan verkkourkintahuijauksia ja käyttäjän manipulointia (social engineering). Koulutukseen käytettävä Hoxhunt-sovellus simuloi huijaussähköposteja, joissa hyödynnetään käyttäjiin henkilökohtaisesti vetoavia titteleitä, organisaatioita, toimialaa, kieltä ja maantieteellistä sijaintia. ja antaa käyttäjälle pisteitä, kun hän tunnistaa ja raportoi niistä. Pelillisyyden lisäksi ohjelmisto hyödyntää tekoälyä. Palvelun voi ostaa esimerkiksi vuodeksi. Työntekijöille voidaan myös tilata kohdennettuja viestejä ajankohtaisissa tilanteissa, kuten koronpandemian aikana. == Asiakkaat == Toukokuussa 2022 Hoxhuntilla oli noin 200 asiakasta 18 maassa. Asiakkaisiin kuuluu kansainvälisiä suuryrityksiä, Suomessa niitä on valtionhallinnon organisaatioiden lisäksi esimerkiksi Fortum, Nokia, Sanoma ja Otava-konserni,, Aktia, Caruna ja Kone, muualla esimerkiksi DocuSign ja G2. == Lähteet == == Aiheesta muualla == * Verkkosivusto Luokka:Suomalaiset ohjelmistoyritykset
Džan – matkalla onneen

Džan – matkalla onneen (, persialaisesta جان, jân, joka tarkoittaa sielua) on venäläisen kirjailijan Andrei Platonovin vuoden 1935 novelli. Suomessa Ulla- Liisa Heinon kääntämänä teos julkaistiin vuonna 1982. Kirjassa Nazar Tšagatajev, Keski-Aasiasta kotoisin oleva ja Moskovassa asuva ”ei-venäläinen” taloustieteilijä lähtee levittämään sosialismia paimentolaiskansallensa, jonka nimi on ”Džan”.Platonov, Andreĭ Platonovich, 1899-1951. (2008). Soul and other stories. New York Review Books. ISBN 978-1-59017-254-4. OCLC 153582650. ==Lähteet== Luokka:Venäläiset kirjat Luokka:Novellit Luokka:Vuoden 1935 kirjat
Torricelli

Torricelli on italialainen sukunimi esimerkiksi seuraavilla henkilöillä ja henkilöstä johtuvilla asioilla: ==Sukunimi== * Evangelista Torricelli (1608–1647), italialainen fyysikko ja matemaatikko * Moreno Torricelli (s. 1970), italialainen jalkapalloilija * Robert Torricelli (s. 1951), yhdysvaltalainen demokraattipuolueen poliitikko ==Muuta== * R. Smg. Torricelli eli Evangelista Torricelli, Italian kuninkaallisen laivaston sukellusvene * Torricellin laki eli Torricellin teoreema liittyy virtausdynamiikkaan. Laki on nimetty lain 1643 löytäneen Evangelista Torricellin mukaan * Torricellin piste eli Fermat’n pisteet liittyvät geometriassa kolmioihin. Vanhin esitys liittyy Pierre de Fermat’n kirjeeseen ystävälleen Evangelista Torricellille. Luokka:Luettelot henkilöistä sukunimen mukaan
CapCut

CapCut (Kiinassa tunnetaan nimellä Jianying) on ilmainen Androidille, iOS:lle, Microsoft Windowsille ja MacOS:ille saatava ByteDancen suunnittelema ja julkaisema videonmuokkausohjelma. Sovellusta voi käyttää myös useimmilla selaimilla, kuten Google Chromessa ja Microsoft Edgessä. CapCut julkaistiin maailmanlaajuisesti vuoden 2020 huhtikuussa, lähes 11 kuukautta Jianying julkaisemisen jälkeen. Sovellus on suunniteltu helpoksi aloittelijoille, koska se tarjoaa helposti mahdollisuuden lisätä esimerkiksi tarroja ja ääniraitoja. Sovellus on myös yhteydessä videopalvelu Tiktokkiin. ==Toimintaperiaate== CapCutissa käyttäjä voi joko muokata Tiktok-videon tai muun videon. Aluksi käyttäjä lataa videon sovellukseen. Videoihin voi lisätä efekteiksi tekstiä ja tarroja, sekä lisäksi niihin voi lisätä musiikkia CapCutin musiikkikirjastosta. Sovelluksessa on myös lisätä videoon suodattimia ja tehosteita. CapCut tarjoaa myös mahdollisuuden lisätä 3D -tai 2D-malleja. Sovellus tukee myös yli 500 video - ja äänitiedostomuotoa. ==Lähteet== Luokka:Vuoden 2022 ohjelmistot Luokka:Videonmuokkausohjelmat Luokka:Android- sovellukset Luokka:IOS-sovellukset Luokka:Windows-ohjelmat Luokka:MacOS- ohjelmat
Meksikon kotkan keisarillinen ritarikunta

Meksikon kotkan keisarillinen ritarikunta () oli meksikolainen ritarikunta, joka perustettiin vuonna 1865 keisari Maksimilian I:n käskystä. Sitä jaettiin tunnustuksena niin siviileille kuin sotilashenkilöillekin kiitoksena erinomaisista saavutuksista valtion tai keisarin hyväksi. Taka-ajatuksena oli myös lujittaa uuden keisarikunnan asemaa ja saada mm. eurooppalaiset tunnustamaan sen itsenäisyys. Kunnianosoitusta jaettiin viidessä luokassa: * ylin luokka * suurristi * suurupseeri * komentaja * upseeri * ritari == Lähteet == Luokka:Meksikon monarkiat Luokka:Meksikon kunniamerkit
PaRappa the Rapper

PaRappa the Rapper on NanaOn-Shan kehittämä ja Sony Computer Entertainmentin PlayStationille Japanissa vuonna 1996 ja maailmanlaajuisesti vuonna 1997 julkaisema rytmivideopeli. Pelin on luonut musiikkituottaja Masaya Matsuura yhteistyössä taiteilija Rodney Greenblatin kanssa. Se siirrettiin PlayStation Portablelle vuonna 2006 sen 10-vuotisjuhlan kunniaksi. Alkuperäisen PlayStation-pelin remasteroitu versio julkaistiin PlayStation 4:lle vuonna 2017 pelin 20-vuotisjuhlan kunniaksi. Peli sai kaksi jatkoa: kitarapohjainen spin-off nimeltä UmJammer Lammy, joka julkaistiin vuonna 1999 PlayStationille, ja suora jatko-osa, PaRappa The Rapper 2, joka julkaistiin PlayStation 2:lle vuonna 2001. Videopelin pohjalta on tehty myös samanniminen anime- televisiosarja. Luokka:Vuoden 1997 videopelit
Guadalupen keisarillinen ritarikunta

Guadalupen keisarillinen ritarikunta () oli meksikolainen ritarikunta, joka perustettiin vuonna 1824 keisari Agustínin käskystä. Keisarin kuoleman jälkeen se oli uinuva 30 vuotta, kunnes Antonio Lopéz de Santa Anna vakuutti paavi Pius IX:ta tunnustamaan sen vuonna 1854, mutta muuttui uinuvaksi taas myöhemmin samana vuonna Santa Annan hallinnon kaaduttua. Toisen keisarikunnan perustamisen jälkeen ritarikunta otettiin jälleen käyttöön vuonna 1865, mutta nimellä Guadalupen kansallinen ritarikunta. Kunnianosoitusta jaettiin viidessä luokassa: * suurristi * suurupseeri * komentaja * upseeri * ritari == Lähteet == Luokka:Meksikon monarkiat Luokka:Meksikon kunniamerkit
PaRappa The Rapper (anime)

PaRappa the Rapper () on vuoden 2001 japanilainen anime-televisiosarja, joka perustuu Masaya Matsuuran ja Rodney Greenblatin luomaan NanaOn-Shan PaRappa the Rapper -videopelisarjaan. Sarjan on tuottanut J.C.Staff, ja sitä esitettiin Japanissa Fuji TV:ssä huhtikuun 2001 ja tammikuun 2002 välisenä aikana, ja se kesti 30 jaksoa. Jaksot 29 ja 30 esitettiin yhdessä tunnin mittaisena erikoisuutena. Luokka:Animesarjat
PaRappa The Rapper 2

PaRappa the Rapper 2 () on NanaOn-Shan kehittämä ja Sony Computer Entertainmentin PlayStation 2:lle julkaisema vuoden 2001 rytmivideopeli. Peli on PaRappa the Rapper -sarjan kolmas peli Lammy Uppam Jammerin jälkeen. Peli julkaistiin PlayStation 4:lle PlayStation Networkin kautta joulukuussa 2015. Luokka:Japanissa kehitetyt videopelit Luokka:PlayStation 2 -pelit
Dakar-ralli 1994

Dakar-ralli 1994 (myös Pariisi-Dakar-Pariisi) oli 16. Dakar-ralli, joka ajettiin 28. joulukuuta 1993 ja 16. tammikuuta 1994 välisenä aikana. Kilpailun lähtöpaikka oli Pariisissa Ranskassa ja päätepiste myös Pariisissa. Kilpailun pituus oli ja reitti kulki Ranskan, Marokon, Mauritanian, Senegalin, Mauritanian, Marokon, Espanjan ja Ranskan alueella. Kilpailuun ilmoittautui 259 kilpailijaa, joista 96 oli autoja, 96 moottoripyörää, 28 kuorma-autoa ja 39 tukiajoneuvoa. Kilpailun maaliin pääsi 114 ajoneuvoa, joista 57 oli autoja, 47 moottoripyöriä ja 10 kuorma-autoja. Autojen kategorian voitti kaksikko Lartigue/Périn Citroënillä. Moottoripyörien kategorian voitti Edi Orioli Cagivalla. Kuorma-autojen kategorian voitti kolmikko Loprais/Stachura/Kalina Tatralla. == Lähteet == Luokka:Dakar-ralli Luokka:Vuoden 1994 moottoriurheilu
XXXY-oireyhtymä

XXXY-oireyhtymä eli 48,XXXY-oireyhtymä on poikien ja miesten kromosomipoikkeavuus, aneuploidia, jossa esiintyy kaksi ylimääräistä X-kromosomia. Laaja oirekuva vaihtelee yksilöllisesti ja vaikuttaa kehitykseen varsinkin sikiöaikana sekä murrosiässä.Johanna Rintahaka, 48,XXXY: ylimääräiset X-kromosomit pojalla Tukiliitto 27.1.2022, viitattu 30.6.2023 XXXY-oireyhtymää pidetään joskus Klinefelterin oireyhtymän varianttina, mutta se eroaa siitä monin tavoin ja tuottaa yleensä merkittävämmät oireet.48,XXXY syndrome Genetic and Rare Diseases Information Center, viitattu 30.6.2023 XXXY-oireyhtymän mahdollisten oireiden joukkoon kuuluvat sukupuolielinten vajaakehittyneisyys, kasvonpiirteiden ja luuston poikkeavuudet, hedelmättömyys, ylipaino, nivelvaivat, kehitysviiveet, lievä kehitysvamma ja käytöshäiriöt. Varsinkin kielellisten taitojen kehityksessä voi ilmetä haasteita. Kielen ymmärrys on kuitenkin usein parempaa kuin sen tuotto. XXXY- oireyhtymästä kärsivillä on todettu käytöspiirteinä ylivilkkautta, levottomuutta, ADHD-oireilua, passiivisuutta, taipumusta tunteenpurkauksiin ja itsestä huolehtimisen puutteellisuutta. XXXY-oireyhtymän yhteydessä voi esiintyä myös hypotoniaa ja koordinaatio-ongelmia, jotka voivat hidastaa motoristenkin taitojen kehittymistä. Mahdollisia luustomuutoksia ovat esimerkiksi kyfoskolioosi ja radioulnaarinen synostoosi, jossa värttinä- ja kyynärluu ovat luutuneet yhteen. Nivelissä voi esiintyä yliliikkuvuutta ja hampaissa taurodontismi. XXXY-oireyhtymään liittyneitä kasvonpiirteitä ovat olleet muiden muassa hypertelorismi, silmäluomen epikantuspoimu, kasvojen epäsymmetrisyys, leuan korostuminen ja kaulan lyhyys. XXXY-oireyhtymästä kärsivällä siitin ja kivekset jäävät pieniksi, minkä lisäksi voi esiintyä piilokiveksisyys. Piirteisiin ovat kuuluneet myös heikko ihokarvoitus ja matala testosteronitaso. Ylipainoa voi alkaa kertyä nuorella iällä. Lisäksi gynekomastia on mahdollinen. XXXY-oireyhtymä ei periydy vaan johtuu sporadisesta de novo -mutaatiosta. Oireyhtymän kehittymiseen ei voi vaikuttaa eikä esimerkiksi vanhempien iällä ole merkitystä oireyhtymän riskin kannalta. Arvioitu yleisyys on väliltä 1/17 000 – 1/50 000\. Erotusdiagnostisesti merkityksellisiin tiloihin kuuluvat Klinefelterin oireyhtymä, XXYY-oireyhtymä ja XXXXY-oireyhtymä. XXXY-oireyhtymän hoito on oireenmukaista. Siitä kärsivän elinajanodote on katsottu normaaliksi. Oireyhtymän kuvasivat M. A. Ferguson- Smith, A. W. Johnston ja S. D. Handmaker vuonna 1960. == Lähteet == Luokka:Sukupuolikromosomipoikkeavuudet Luokka:Oireyhtymät
Løvlandin hallitus

Løvlandin hallitus oli Norjan hallitus 23. lokakuuta 1907 – 19. maaliskuuta 1908. Se koostui pelkästään Venstrestä. ==Ministerit== Pääministeri * Jørgen Løvland Ulkoministeri * Jørgen Løvland Oikeusministeri * Johan Olaf Bredal Maatalousministeri * Sven Aarrestad Tilintarkastusministeri * Sven Aarrestad Kirkko- ja opetusministeri * Abraham Berge Puolustusministeri * Karl Friederich Griffin Dawes Kauppaministeri * Sofus Arctander Työministeri * Jørgen Brunchorst Valtiovarainministeri * Magnus Halvorsen ==Lähteet== Luokka:Norjan hallitukset
Utagawa Kuniyoshi

Utagawa Kuniyoshi (, s. Igusa Magosaburō; 1. tammikuuta 1798 Edo – 14. huhtikuuta 1861 Edo) oli japanilainen taidemaalari ja ukiyo-e-puupiirrosten suunnittelija. Kuniyoshi oli kilpailijansa Utagawa Kunisadan tavoin Utagawa Toyokunin oppilas. Kuniyoshi sai mainetta piirrosten nimeltä musha-e (”soturipiirros”) tekijänä, ja esitti näitä sarjassaan Tsūzoku Suikoden gōketsu hyakuhachinin (”Yksi sataa ja kahdeksan suosittua soturisankaria Shui- hu ch’uanista”), joka julkaistiin noin vuonna 1827. Hän teki myös paljon maisemakuvia käyttäen usein länsimaista tyyliä. Näihin lukeutuvat muun muassa kymmenen piirroksen sarja Tōto meisho (”Kuuluisia näkymiä Edosta”) sekä viiden piirroksen sarja Tōto Fujimi sanjūrokkei (”Kolmekymmentäkuusi sijaintia Edossa Fuji-vuorelta katsottuna”). == Galleria == Takiyasha the Witch and the Skeleton Spectre.jpg|Takiyasha-noita ja luurankoaave, noin 1844. Kagesue, Takatsuna and Shigetada crossing the Uji river.jpg|Kajiwara Kagesue, Sasaki Takatsuna ja Hatakeyama Shigetada kilpailemassa Yodojoen yli Genpei-sodan aikana. La expedición de Xu Fu, por Utagawa Kuniyoshi.jpg|Xu Fun retkikunta etsimässä kuolemattomuuden eliksiiriä. Kuniyoshi Utagawa, At the shore of the Sumida river.jpg|Sumida-joen rannikolla Kuniyoshi Utagawa, Mt fuji from Sumida.jpg|Fuji-vuori Sumidalta Kuniyoshi Utagawa, Pilgrims in the waterfall.jpg|Pyhiinvaeltajat vesiputouksella == Lähteet == == Aiheesta muualla == Luokka:Japanilaiset taidemaalarit Luokka:Ukiyo-e-suunnittelijat Luokka:Vuonna 1798 syntyneet Luokka:Vuonna 1861 kuolleet
Sven Aarrestad

Sven Aarrestad (8. lokakuuta 1850 Varhaug – 19. tammikuuta 1942 Arendal) oli norjalainen Venstren poliitikko. Hän istui suurkäräjillä kolmeen otteeseen vuosien 1892 ja 1918 välillä ja toimi Norjan maatalousministerinä 1906–1908. Hän kuului raittiusliikkeeseen. ==Lähteet== ==Aiheesta muualla== Luokka:Norjan maatalousministerit Luokka:Raittiusliikkeen vaikuttajat Luokka:Vuonna 1850 syntyneet Luokka:Vuonna 1942 kuolleet
XXXXY-oireyhtymä

XXXXY-oireyhtymä eli 49,XXXXY-oireyhtymä on poikien ja miesten kromosomipoikkeavuus, joka aiheuttaa kehitysviiveitä, kehitysvammaisuutta, fyysisiä poikkeavuuksia ja hedelmättömyyden. Oirekuva on yksilöllisesti vaihteleva. XXXXY-oireyhtymässä esiintyy kolme ylimääräistä X-kromosomia. Tilaa kuvataan joskus Klinefelterin oireyhtymän variantiksi, mutta sen oirekuva on tyypillisesti vaikeampi ja laaja-alaisempi.49,XXXXY syndrome MedlinePlus Genetics, viitattu 30.6.2023 XXXXY-oireyhtymään liittyvä kehitysvamma on tyypillisesti lievää tai keskitasoista. Erityisesti kielellisten taitojen kehitys viivästyy, mutta kielen ymmärrys on yleensä parempaa kuin sen tuotto. XXXXY-oireyhtymään liittyy myös hypotoniaa, koordinaatio-ongelmia ja näistä johtuvaa motoristen taitojen kehityksen viivästymää. XXXXY-oireyhtymälle tyypillisiin kasvonpiirteisiin kuuluu muun muassa hypertelorismi eli silmien toisistaan etäinen sijainti. Muita oireyhtymässä esiintyviä poikkeavuuksia ovat radioulnaarinen synostoosi, nivelten yliliikkuvuus sekä kyynärpään, jalkojen, sormien ja hampaiden poikkeavuudet. XXXXY-oireyhtymästä kärsivillä on usein lyhyt, vajaakehittynyt siitin. Myös kivekset ovat tyypillisesti pienet. Piilokiveksisyyttä voi esiintyä. XXXXY-oireyhtymä vaikuttaa murrosiän normaaliin kulkuun; kehon karvoitus jää heikoksi ja osalle potilaista tulee gynekomastia. Kaikki sairastuneet ovat hedelmättömiä, koska kivekset eivät tuota siittiöitä. Vastasyntyneillä pojilla oireyhtymän arvioitu yleisyys on 1/85 000 – 100 000\. Se kuuluu harvinaisimpiin sukupuolikromosomien poikkeavuuksiin. == Lähteet == Luokka:Sukupuolikromosomipoikkeavuudet
Nigerian keskuspankki

Nigerian keskuspankki (, lyhennys CBN) on Nigerian keskuspankki. Pankin perustamisesta säädettiin laki vuonna 1958 ja toiminta alkoi kesällä 1959. CNB:n päätoimipaikka sijaitsee Abujassa ja haaraosastot Nigerian 36:ssa osavaltiossa. Nigerian keskuspankki vastaa muun muassa maan rahayksikön nairan (NGN) ja sitä vastaavan digitaalisen rahan (eNaira) liikkeellelaskusta ja valuutan vakaudesta. ==Lähteet== ==Aiheesta muualla== Luokka:Nigerian talous Luokka:Keskuspankit
Varhaug

Varhaug on entinen Norjan kunta ja nykyinen Hån kunnan hallinnollinen keskus. Kuntaliitos Nærbøn ja Ognan kanssa nykyiseksi Hån kunnaksi tapahtui vuonna 1964. Varhaugin taajamassa oli 3 340 asukasta vuonna 2022. ==Lähteet== Luokka:Norjan entiset kunnat Luokka:Hå Luokka:Norjan taajamat
Mattisenlahden koulu

Mattisenlahden koulu on peruskoulu Mattisenlahden kylässä Liperissä, noin neljän kilometrin päässä Ylämyllyltä. Koulu tarjoaa esiopetusta ja opetusta peruskoulun vuosiluokille 1–6 kolmessa opetusryhmässä. Koulu perustettiin vuonna 1898. Koulunjohtajana toimii Susanna Federley. == Lähteet == Luokka:Suomen peruskoulut Luokka:Liperin rakennukset ja rakennelmat
Dakar-ralli 1995

Dakar-ralli 1995 (myös Granada-Dakar) oli 17. Dakar-ralli, joka ajettiin 1. tammikuuta 1995 ja 15. tammikuuta 1995 välisenä aikana. Kilpailun lähtöpaikka oli Granadassa Espanjassa ja päätepiste Dakarissa Senegalissa (Lake Rose). Kilpailun pituus oli ja reitti kulki Espanjan, Marokon, Mauritanian, Guinean ja Senegalin alueella. Kilpailuun ilmoittautui 205 kilpailijaa, joista 86 oli autoja, 95 moottoripyörää ja 24 kuorma-autoa. Kilpailun maaliin pääsi 103 ajoneuvoa, joista 58 oli autoja, 27 moottoripyöriä ja 18 kuorma-autoja. Autojen kategorian voitti kaksikko Lartigue/Périn Citroënillä. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kolmikko Loprais/Stachura/Kalina Tatralla. == Lähteet == Luokka:Dakar- ralli Luokka:Vuoden 1995 moottoriurheilu
Flynn–Airdin oireyhtymä

Flynn–Airdin oireyhtymä on harvinainen geneettinen oireyhtymä, joka aiheuttaa lukuisia lapsuusiässä alkavia oireita. Oireyhtymä periytyy vallitsevasti autosomissa. Yhdysvalloissa oireyhtymästä kärsivien määräksi on arvioitu alle tuhat.Flynn-Aird syndrome Genetic and Rare Diseases Information Center, viitattu 1.7.2023 Flynn–Airdin oireyhtymään kuuluu vaihtelevia oireita. Kaikkein tyypillisimmät oireet ovat ihon atrofia, likinäköisyys ja etenevä molempien korvien sensorineuraalinen kuulonalenema. Yleisiin oireisiin kuuluvat myös alopecia, afasia, ataksia, ateroskleroosi, luiden kystat, kakeksia, harmaakaihi, dementia, kehityksellinen taantuma, heikentynyt kivuntunto, niveljäykkyys, kyttyräselkäisyys, perifeerinen neuropatia, tappi- ja sauvasolujen dystrofia, skolioosi, epilepsia, luurankolihasten atrofia ja ihon haavaumat. Toisinaan Flynn–Airdin oireyhtymän taudinkuvaan kuuluvat liikehäiriöt, kilpirauhasen poikkeavuus, karies, aivojen kalkkeutuminen, aivokuoren atrofia ja lisämunuaisten vajaatoiminta. == Lähteet == Luokka:Oireyhtymät Luokka:Perinnölliset sairaudet
Dakar-ralli 1996

Dakar-ralli 1996 (myös Granada-Dakar) oli 18. Dakar-ralli, joka ajettiin 30. joulukuuta 1995 ja 14. tammikuuta 1996 välisenä aikana. Kilpailun lähtöpaikka oli Granadassa Espanjassa ja päätepiste Dakarissa Senegalissa (Lake Rose). Kilpailun pituus oli ja reitti kulki Espanjan, Marokon, Mauritanian, Guinean ja Senegalin alueella. Kilpailuun ilmoittautui 295 kilpailijaa, joista 106 oli autoja, 119 moottoripyörää ja 70 kuorma-autoa. Kilpailun maaliin pääsi 121 ajoneuvoa, joista 50 oli autoja, 50 moottoripyöriä ja 21 kuorma-autoja. Autojen kategorian voitti kaksikko Lartigue/Périn Citroënillä. Moottoripyörien kategorian voitti Edi Orioli Yamahalla. Kuorma-autojen kategorian voitti kaksikko Moskovskikh/Kouzmine Kamazilla. == Lähteet == Luokka:Dakar-ralli Luokka:Vuoden 1996 moottoriurheilu
Primrosen oireyhtymä

Primrosen oireyhtymä on geneettinen oireyhtymä, joka aiheuttaa huomattavasti vaihtelevan oirekuvan. Sitä on kuvattu hitaasti eteneväksi.Johanna Rintahaka, Primrosen oireyhtymä Tukiliitto 19.1.2022, viitattu 1.7.2023 Primrosen oireyhtymälle tyypillisiä piirteitä ovat kehitysvamma, makrokefalia, hypotonia ja oireyhtymälle tyypilliset kasvonpiirteet. Joskus oireyhtymään on liittynyt aivokurkiaisen puuttuminen. Primrosen oireyhtymälle ominaisten kasvonpiirteiden joukossa ovat olleet alaspäin suuntautuneet silmäluomet, leveä otsa, suuri leuka ja kalkkeutuneet, suurentuneet ulkokorvat. Kehon karvoitus on ollut potilailla vähäistä ja pituuskasvu tavanomaista suurempaa. Joskus kitalaessa on ilmennyt luun liikakasvua. Primrosen oireyhtymästä kärsivillä aikuisilla on ilmennyt kuulon menetystä, diabetesta, pahenevaa lihasheikkoutta ja lihasheikkouteen liittyvää niveljäykkyyttä. Primrosen oireyhtymässä on esiintynyt myös autismin kirjon häiriöitä, kilpirauhasen vajaatoimintaa, kaihia, aivojen kalkkeutumista, ataksiaa ja perifeeristä neuropatiaa. Käytöshäiriöitä on kuvattu Primrosen oireyhtymän yhteydessä, mutta ne eivät ole kuuluneet oireyhtymälle luonteenomaisiin piirteisiin. Primrosen oireyhtymän aiheuttaa mutaatio ZBTB20-geenissä kromosomissa 3. Tiedettyihin tapauksiin on liittynyt sporadinen de novo -mutaatio, mutta oireyhtymään on katsottu myös liittyvän autosomaalisen ja vallitsevan periytymistavan. Käytännössä lisääntyminen on kuitenkin epätodennäköistä Primrosen oireyhtymästä kärsivällä. Primrosen oireyhtymän hoito on oireenmukaista. Yleisyyden on arvioitu olevan vähäisempi kuin yksi miljoonasta. D. A. Primrose kuvasi oireyhtymän ensimmäisenä vuonna 1982, ja vuoteen 2018 mennessä lääketieteellisessä kirjallisuudessa oli kuvattu vasta alle kaksitoista tapausta. == Lähteet == Luokka:Oireyhtymät
Dakar-ralli 1997

Dakar-ralli 1997 (myös Dakar-Dakar) oli 19. Dakar-ralli, joka ajettiin 4. ja 19. tammikuuta 1997 välisenä aikana. Kilpailun lähtöpaikka ja päätepiste olivat Dakarissa Senegalissa (Lake Rose). Kilpailun pituus oli ja reitti kulki Senegalin, Malin, Nigerin, Malin, Mauritanian, Guinean ja Senegalin alueella. Kilpailuun ilmoittautui 280 kilpailijaa, joista 99 oli autoja, 126 moottoripyörää ja 55 kuorma-autoa. Kilpailun maaliin pääsi 141 ajoneuvoa, joista 61 oli autoja, 58 moottoripyöriä ja 22 kuorma-autoja. Autojen kategorian voitti kaksikko Kenjiro Shinozuka/Henri Magne Mitsubishilla. Moottoripyörien kategorian voitti Stéphane Peterhansel Yamahalla. Kuorma- autojen kategorian voitti kaksikko Reif/Deinhofer Hinolla. == Lähteet == Luokka:Dakar-ralli Luokka:Vuoden 1997 moottoriurheilu
Dakar-ralli 1998

Dakar-ralli 1998 (myös Pariisi-Granada-Dakar) oli 20. Dakar-ralli, joka ajettiin 1. tammikuuta 1998 ja 18. tammikuuta 1998 välisenä aikana. Kilpailun lähtöpaikka oli Versaillesissa Ranskassa (Place d’Armes) ja päätepiste Dakarissa Senegalissa (Lake Rose). Kilpailun pituus oli ja reitti kulki Ranskan, Espanjan, Marokon, Mauritanian, Malin, Mauritanian ja Senegalin alueella. Kilpailuun ilmoittautui 349 kilpailijaa, joista 115 oli autoja, 173 moottoripyörää, 35 kuorma-autoa kilpailussa ja 26 kuorma-autoa avustamassa. Kilpailun maaliin pääsi 104 ajoneuvoa, joista 55 oli autoja, 41 moottoripyöriä ja 8 kuorma-autoja. Autojen kategorian voitti kaksikko Fontenay/Picard Mitsubishillä. Moottoripyörien kategorian voitti Stéphane Peterhansel Yamahalla. Kuorma-autojen kategorian voitti kolmikko Loprais/Stachura/Cermak Tatralla. Kilpailijoita kohtaan hyökättiin Saharan aavikolla Malissa. Viisi autoa ja kaksi kuorma-autoa olivat hyökkäyksen kohteina. Yksi kuorma-auto vahingoittui pahoin ja yksi joutui varastetuksi. Kilpailijat joko pelastettiin tai pääsivät kohteeseen. Hyökkääjiä ei tunnistettu. == Lähteet == Luokka:Dakar-ralli Luokka:Vuoden 1998 moottoriurheilu
Dakar-ralli 1999

Dakar-ralli 1999 (myös Total-Granada-Dakar) oli 21. Dakar-ralli, joka ajettiin 1. ja 17. tammikuuta 1999 välisenä aikana. Kilpailun lähtöpaikka oli Granadassa Espanjassa ja päätepiste Dakarissa Senegalissa (Lake Rose). Kilpailun pituus oli ja reitti kulki Espanjan, Marokon, Mauritanian, Malin, Burkina Fason, Malin, Mauritanian ja Senegalin alueella. Kilpailuun ilmoittautui 297 kilpailijaa, joista 88 oli autoja, 161 moottoripyörää, 29 kuorma-autoa kilpailussa ja 19 kuorma-autoa avustamassa. Kilpailun maaliin pääsi 110 ajoneuvoa, joista 54 oli autoja, 40 moottoripyöriä ja 16 kuorma- autoja. Autojen kategorian voitti kaksikko Schlesser/Monnet. Moottoripyörien kategorian voitti Richard Sainct BMW:llä. Kuorma-autojen kategorian voitti kolmikko Loprais/Stachura/Kalina Tatralla. Jutta Kleinschmidt oli yleiskilpailun ensimmäisenä viiden etapin jälkeen. 50 kilpailijaa joutui aseistautuneiden ryöstäjien väijytykseen Mauritaniassa. Kaksi järjestäjien ajoneuvoa, kaksi lehdistön ajoneuvua ja kaksi kilpailijoiden kuorma-autoja joutuivat varastetuiksi. Ryöstäjät veivät ajoneuvojen lisäksi rahaa ja polttoainetta. == Lähteet == Luokka:Dakar-ralli Luokka:Vuoden 1999 moottoriurheilu
Dakar-ralli 2001

Dakar-ralli 2001 (myös Pariisi-Dakar) oli 23. Dakar-ralli, joka ajettiin 1. ja 21. tammikuuta 2001 välisenä aikana. Kilpailun lähtöpaikka oli Pariisissa Ranskassa (Champs de Mars) ja päätepiste Dakarissa Senegalissa (Lac Rose). Kilpailun pituus oli ja reitti kulki Ranskan, Espanjan, Marokon, Mauritanian, Malin ja Senegalin alueella. Kilpailuun ilmoittautui 358 kilpailijaa, joista 113 oli autoja, 133 moottoripyörää, 30 kuorma-autoa kilpailussa, 33 avustavaa autoa ja 49 kuorma-autoa avustamassa. Kilpailun maaliin pääsi 141 ajoneuvoa, joista 53 oli autoja, 76 moottoripyöriä ja 12 kuorma-autoja. Autojen kategorian voitti kaksikko Jutta Kleinschmidt/Schulz Mitsubishillä. Moottoripyörien kategorian voitti Fabrizio Meoni KTM:llä. Kuorma-autojen kategorian voitti kaksikko Loprais/Kalina Tatralla. Kleinschmidt voitti kilpailun ensimmäisenä naisena. Jean-Louis Schlesser sai tunnin aikarangaistuksen epäurheilijamaisesta käytöksestä. == Lähteet == Luokka:Dakar-ralli Luokka:Vuoden 2001 moottoriurheilu
Hikikoe

Hikikoe on diagnostinen testi, joka tehdään kystistä fibroosia epäiltäessä. Kystistä fibroosia sairastavan ihmisen hikirauhasissa kloridin takaisin imeytyminen on estynyt. Tästä syystä natriumkloridin erittyminen hikeen on huomattavaa. Hikikokeessa määritetäänkin ihon hien kloridipitoisuus.Maija Halme, Merja Kajosaari, Kystinen fibroosi - harvinainen monielinsairaus Duodecim 2006, viitattu 1.7.2023 Hikikoetta otettaessa hieneritystä edistetään pilokarpiinilla. Hikikoe voidaan tehdä jo kahden ensimmäisen elinvuorokauden jälkeen. Jotkut vauvat eivät kuitenkaan tuota riittävästi hikeä, jotta testi onnistuisi. Tällöin hikikoe toistetaan. Yleensä hikikokeen tekeminen kestää noin tunnin.Sweat Test Cystic Fibrosis Foundation, viitattu 1.7.2023 Alle 40 mmol/l:n natriumkloridipitoisuutta on pidetty normaalina, mutta suurempaa pitoisuutta kuin 60 mmol/l lähes varmasti patologisena. Toisessa luokituksessa kystistä fibroosia pidetään epätodennäköisenä hien natriumkloridipitoisuuden ollessa alle 30 mmol/l, mahdollisena sen ollessa 30–59 mmol/l ja todennäköisenä sen ollessa vähintään 60 mmol/l. Hikikokeen tuloksen jäädessä harmaalle alueelle lisätutkimuksia tarvitaan ja hikikoe yleensä toistetaan. Diagnoosi myös pyritään varmistamaan geeneistä. Hikikoetta pidetään luotettavimpana tapana kystisen fibroosin toteamiseen, mutta tunnetaan joitain kystistä fibroosia aiheuttavia mutaatioita, joiden yhteydessä voi esiintyä normaali hikikoetulos. Myös väärä posiitivinen tulos on hikikokeessa mahdollinen. Hien natriumkloridipitoisuus voi suurentua paitsi kystisen fibroosin, myös huonon ravitsemustilanteen, kilpirauhasen vajaatoiminnan, hypogammaglobulinemian, lisämunuaisen vajaatoiminnan ja keliakian yhteydessä. == Lähteet == Luokka:Diagnostiset tutkimukset